[image: image1.png]



הכנסת
PAGE  
2
ועדת הכספים
29/11/2016

הכנסת העשרים
מושב שלישי
<פרוטוקול מס' 525>
מישיבת ועדת הכספים
יום שלישי, כ"ח בחשון התשע"ז (29 בנובמבר 2016), שעה 14:10
<סדר היום:>
<שינויים בתקציב לשנת 2016>
נכחו:

<חברי הוועדה:> 
משה גפני – היו"ר
מכלוף מיקי זוהר 
מיקי לוי
רחל עזריה 
עודד פורר 
חברי הכנסת:
מירב בן ארי
שרן השכל
<מוזמנים:> 
	משה שגיא
	–
	סמנכ"ל משרד החינוך

	ליאור בראון
	–
	רפרנטית ביטחון, אגף התקציבים, משרד האוצר

	עמרי בן חורין
	–
	רפרנט תקשורת ותיירות, אגף התקציבים, משרד האוצר

	שאול קירשנבאום
	–
	רפרנט חינוך, אגף התקציבים, משרד האוצר

	שבתי גרברצ'יק
	–
	מלווה חטיבת הדוברות, משטרת ישראל


<ייעוץ משפטי: >
שיר שפר
<מנהל הוועדה:>
טמיר כהן
<רישום פרלמנטרי:>
אהובה שרון, חבר המתרגמים
<שינויים בתקציב לשנת 2016>
<היו"ר משה גפני:>
אנחנו עוברים לסעיף האחרון, שינויים בתקציב לשנת 2016.
פנייה מספר 173, משרד הביטחון.

<ליאור בראון:>
אגף תקציבים, משרד האוצר. הפנייה הנוכחית נועדה למתן תוספת הרשאה להתחייב לתקציב הביטחון בסך שישה מיליארד ו-315 מיליוני שקלים. הסברים נוספים יינתנו בוועדה המשותפת.

<היו"ר משה גפני:>
זה אני יודע, אבל למה זה עכשיו? אישרנו השבוע עוד שניים-שלושה מיליארד שקלים ועכשיו שישה מיליארד ועוד. מה קורה עכשיו?

<ליאור בראון:>
מדובר בתוספת של הרשאה להתחייב. הפנייה הקודמת, אני לא יודעת במה היא עסקה. להערכתי זו הייתה פניית עודפים אבל אני לא יודעת על מה מדובר. זו פנייה של מתן תוספת הרשאה להתחייב לתקציב הביטחון וכאמור הסברים נוספים יימסרו בוועדה המשותפת.

<היו"ר משה גפני:>
הפרטים יינתנו בוועדה המשותפת של ועדת הכספים וועדת החוץ והביטחון.

מי בעד עישור פנייה מספר 173? מי נגד? מי נמנע?

הצבעה

בעד – פה אחד
נמנעים – 1
פנייה מספר 173 נתקבלה.
<היו"ר משה גפני:>
מיקי לוי נמנע.

הפנייה אושרה.

<מיקי לוי (יש עתיד):>
כל פעם שהם באים לכאן אנחנו מצביעים.

<רחל עזריה (כולנו):>
תצביע נגד הביטחון.

<מיקי לוי (יש עתיד):>
לא מצביע נגד הביטחון.

<היו"ר משה גפני:>
פנייה מספר 187, חינוך.

<שאול קירשנבאום:>
אגף התקציבים, משרד האוצר. הפנייה נועדה לבצע שינויים פנימיים, תקצוב סך של הרשאה להתחייב של 34 מיליון שקלים לטובת החלטה 922. הפנייה נועדה לבצע שיפוץ לחידוש מבנים שמשמשים לפעילות בלתי פורמלית בחברה הערבית.

<מיקי לוי (יש עתיד):>
איפה? יש רשימה? 

<שאול קירשנבאום:>
כן. יש תכנית. יש קול קורא שיוצא ברגע שהפנייה תאושר. יש קול קורא וכל רשות תיגש לפי תכנית מסודרת.

<היו"ר משה גפני:>
רק במגזר הערבי?

<שאול קירשנבאום:>
כן. לפי החלטה 922.

<מיקי לוי (יש עתיד):>
זה מצ'ינג?

<שאול קירשנבאום:>
לא. לא מדובר במצ'ינג.

<מיקי לוי (יש עתיד):>
כסף נקי.

<שאול קירשנבאום:>
לפי תכנית.

<מיקי לוי (יש עתיד):>
אין כאן אף חבר כנסת ערבי. אחר כך הם אומרים שהם דואגים לאוכלוסייה שלהם.

<עודד פורר:>
לא לזאת שגרה בישראל.

<היו"ר משה גפני:>
מי בעד? מי נגד? מי נמנע?

הצבעה

בעד – פה אחד
פנייה מספר 187 נתקבלה.

<היו"ר משה גפני:>
הפנייה אושרה.

<היו"ר משה גפני:>
משה שגיא, אני מברך אתכם על כך שאתם דואגים למגזר הערבי. זה יפה. אני מבקש אם אפשר גם למסור לשר בנט ולמנכ"לית מיכל כהן שאני מעביר כאן כל הזמן העברות למיעוטים, לערבים, בכל מיני נושאים והיום גם על חידוש מבנים. אני מברך כמובן אתכם אבל בעיקר אני מברך את השר בנט ואת המנכ"לית מיכל כהן שדואגים לערבים. 
<מיקי לוי (יש עתיד):>
ובצדק.

<היו"ר משה גפני:>
פנייה מספר 78011, פיתוח התיירות.

<עמרי בן חורין:>
אגף התקציבים, משרד האוצר. פנייה מספר 78011 נועד להעביר עודפים מחויבים שנוצרו בשנת 2015 לשנת 2016. סך הכול 46 מיליון ו-225 אלף שקלים.

<היו"ר משה גפני:>
מה עושים עם הכסף הזה?

<עמרי בן חורין:>
הכסף הזה עובר וכל הכסף המזומן בסעיף הזה הוא כסף שמממן ביצוע של פרויקטים שאושרו בעבר. הערכה שנעשית בתחילת השנה היא הערכה.

<עודד פורר (ישראל ביתנו):>
כמה עודפים היו לכם בשנה קודמת באותו סעיף?

<עמרי בן חורין:>
שנה קודם, 68 מיליון. עכשיו 46 מיליון שקלים. חצי מהסכום, כעשרים מיליון, באפיק השקעה בתשתיות.

<עודד פורר (ישראל ביתנו):>
אתם במגמת ירידה.

<עמרי בן חורין:>
משתדלים.

<היו"ר משה גפני:>
מי בעד אישור בקשה מספר 78011? מי נגד? מי נמנע?

הצבעה

בעד – פה אחד
בקשה מספר 78011 נתקבלה.

<היו"ר משה גפני:>
הבקשה אושרה.

תודה רבה. אני מודה לכם גבירותיי ורבותיי חברי הכנסת ונציגי המשרדים. תודה רבה. הישיבה נעולה.

הישיבה ננעלה בשעה 14:20.

